cyanic-selkie/wikianc huggingface dataset:
पाटलिपुत्र के थम माथा
पाटलिपुत्र के थम माथा एगो चहूंभूज थम माथा बाटे जेवन पाटलिपुत्र (आज के पटना) मे मौर्य साम्राज्य के महल के खंडहर के अवसेस मे मीलल रहे। ई 2400 बरिस पुरान हऽ।
खोज
एकरा पटना के बुलंदीबाग मे 1895 मे जोहल गइल रहे। ई सम्राट असोक के महल के खम्हा चाहे थम के ऊपर से माथा हऽ जे जमीन से 12 फीट नीचे मिलल रहे।
राष्ट्रीय जनतांत्रिक गठबंधन
राष्ट्रीय जनतांत्रिक गठबंधन एगो केंद्र दक्षिणपंथी से दक्षिणपंथी रूढ़िवादी भारतीय राजनीतिक गठबंधन ह जवना के नेतृत्व दक्षिणपंथी भारतीय जनता पार्टी (भाजपा) करे ले। एकर स्थापना 1998 में भइल आ वर्तमान में भारत के सरकार के साथे-साथे 15 गो भारतीय राज्य आ एगो केंद्रीय क्षेत्र के सरकार पर एकर शासन बा।
इहो देखल जाय
भारतीय जनता पार्टी
जस्टिन ट्रूडो
जस्टिन ट्रूडो (Justin Trudeau; जनम: 25 दिसंबर 1971) कनाडाई राजनीतिक नेता आ कनाडा के 23वाँ आ वर्तमान परधानमंत्री बाड़ें। ट्रूडो एह पद पर नवंबर 2015 से बाड़ें आ कनाडा के लिबरल पार्टी के अप्रैल 2013 से नेता हवें। कनाडा के इतिहास में ट्रूडो दुसरा सभसे कम उमिर के परधानमंत्री हवें आ पहिला अइसन ब्यक्ति हवें जे कौनों दूसर पहिले रहल परधान मंत्री के नात-रिश्तेदार होखें; ई पूर्व परधानमंत्री पियरे ट्रूडो के बेटा हवें।
2008 के फेडरल इलेक्शन में ट्रूडो पापिनिऊ से कनाडाई सांसद बनलें। 2013 में ई लिबरल पार्टी के मुख्य नेता के चुनाव जितलें आ 2015 में इलेक्शन के अगुवा बनले जेह में पार्टी के जीत भइल आ ई परधानमंत्री बनलें। एकरे बाद ई 2019 आ 2021 के फेडरल इलेक्शन में जीत दर्ज कइलें आ वर्तमान कार्यकाल इनकर तिसरा कार्यकाल हवे।
पेरीग्लेशियर प्रकृया आ थलरूप
पेरीग्लेशियर प्रकृया (periglaciation; हिंदी: परिहिमानी प्रकृया) अइसन भूआकृतिबैज्ञानिक प्रकृया होखे लीं जे ग्लेशियर सभ के किनारे वाला इलाका में घटित होखे लीं आ इनहन के रिजल्ट पेरीग्लेशियल थलरूप (periglacial landform) होखे लें। वर्तमान ग्लेशियर सभ के आसपास के क्षेत्र में अइसन इलाका होखे लें जहाँ जमीन के भीतर कुछ गहिराई पर हमेशा जमल रहे वाली जमीन परमाफ्रास्ट पावल जाले, एह इलाका सभ में ऊपर के जमीनी हिस्सा पर सीजन अनुसार जम जाये आ पघिले के दौरान जमीन पर कई किसिम के बिसेस थलरूप जनम लेलें। अइसन इलाका आमतौर पर पुराना समय में ग्लेशियर से तोपाइल इलाका होखे लें।
पाटलिपुत्र खेल भवन
पाटलिपुत्र खेल भवन पटना मे एगो खेल भवन चाहे स्टेडियम बाटे। एकरा मे पहिला महिला कब्बड़ी विश्व कप भइल रहे जेकरा मे सोरह गो दल भाग लीहले रहे।
इंटरनेट सुरक्षा
इंटरनेट सुरक्षा भा इंटरनेट सिक्योरिटी (Internet security) कंप्यूटर सिक्योरिटी के एगो इस्पेशल ब्रांच हवे जे खासरूप से इंटरनेट से संबंधित होला, बहुधा ई ब्राउजर सिक्योरिटी भी शामिल करे ला लेकिन मुख्य रूपसे नेटवर्क के सिक्योरिटी के काम से संबंधित होला। ई अउरी अन्य एप्लीकेशन आ ऑपरेटिंग सिस्टम के सगरी ब्यवस्था के एक ठो पूरा इकाई मान के इंटरनेट संबंधी सुरक्षा के काम करे ला। एकर मकसद होला कि अइसन नियम (रूल) अस्थापित कइल जाय जवना से इंटरनेट पर हमला के रोकल जा सके। एक तरह से देखल जाय तब इंटरनेट पर जानकारी अदला-बदली करे के दौरान कई किसिम के हाई रिस्क सभ रहे ला, जइसे कि फाईजिंग, ऑनलाइन वाइरस, ट्रोजन, वर्म आ अउरी कई चीज के खतरा रहे ला।
इंटरनेट पर एह खतरा सभ से सुरक्षा खाती कई किसिम के तरीका अपनावल जालें जवना से डेटा के ट्रांसफर के दौरान अइसन रिस्क वाला चीज सभ से बचाव कइल जा सके। वर्तमान में इंटरनेट सुरक्षा के फोकस एह बात पर बा कि नीक से जानल-बूझल आ नाया खतरा सभसे रियल-टाइम सुरक्षा कइल जा सके।
ट्रोपोस्फियर
ट्रोपोस्फियर पृथ्वी के वायुमंडल के पहिली आ सभसे निचला परत हवे, आ एह में पृथिवी ग्रह के वायुमंडल के कुल द्रब्यमान के 75%, जलभाप आ एरोसोल सभ के कुल द्रब्यमान के 99% हिस्सा समाइल बा आ ज्यादातर मौसमी घटना एही लेयर में होखे लीं। एकर ऊँचाई भूमध्य रेखा के लगे आ उष्णकटिबंध में औसतन 18 km; बिचला अक्षांस सभ में औसतन 17 km; आ हाई अक्षांस में आ ध्रुवन के लगे 6 km होखे ले; एह तरीका से एकर औसत ऊँचाई 13 km होखे ले।
ई यूनानी भाषा के ट्रोपोस (घुमरीदार) आ स्फियर (गोला) से मिल के बनल शब्द हवे जेकर मतलब होला कि एह मंडल में हवा में टर्बुलेंस होखे ला; हवा एह परत में घुमरिया के मिक्स होखत रहे ले। हिंदी में एकरा के क्षोभ भा विक्षोभ मंडल कहल जाला चाहे परिवर्तन मंडल कहल जाला।
गाँधीधाम
गाँधीधाम (Gandhidham) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार गाँधीधाम के कुल शहरी जनसंख्या 2,47,992 बाटे आ आसपास के उपशहरी इलाका के मिला लिहल जाय तब कुल जनसंख्या 2,47,992 बा। जनसंख्या के हिसाब से ई भारत के 182वाँ शहर बाटे। जनगणना आँकड़ा के मोताबिक एह शहर में लिंगानुपात 886 आ साक्षरता के दर 81.8% बाटे।
आइएसओ 639-1
आइएसओ 639-1:2002 (ISO 639-1:2002), भाषा सभ के नाँव के रिप्रेजेंटेशन खातिर कोड — भाग 1: अल्फ़ा-2 कोड, भाषा सभ के नाँव खातिर इंटरनेशनल स्टैंडर्ड ऑर्गेनाइजेशन दुआरा बनावल कोड हवे आ ई ISO 639 सीरीज के पहिला भाग हवें। एह में बिस्व के प्रमुख भाषा सभ के दू-अच्छर के कोड से चिन्हित कइल जाला आ एही कारन एह लिस्ट के अल्फ़ा-2 कोड भी कहल जाला।
अक्टूबर 2015 तक ले, कुल 184 दू अच्छर के कोड एह लिस्ट में सामिल बाड़ें। ई दुनिया के प्रमुख भाषा सभ खातिर बा, कुछ उदाहरण नीचे दिहल गइल बाड़ें:
ट्रोपोस्फियर
एकरे ऊपरी सीमा के ट्रोपोपॉज कहल जाला जे एकरा के स्ट्रेटोस्फियर से अलगा करे ले।
आइएसओ 639-1
एही तरीका से अउरी बाकी कोड सभ बाड़ें।
वैंकूवर
वैंकूवर (Vancouver) कनाडा के ब्रिटिश कोलंबिया प्रांत में एगो शहर बाटे। ई कनाडा के पच्छिमी हिस्सा में समुंद्र के तीरे बसल शहर बा आ एह देस में मेट्रो शहर सभ में तिसरा सभसे बड़ मेट्रो हवे; ई ब्रिटिश कोलंबिया प्रांत के सभसे बड़हन शहर भी हवे।
कुआर
कुआर (आश्विन) हिंदू कलेंडर के एक ठो महीना बा।
काशी क्षेत्र में प्रचलन में बिक्रम संवत के अनुसार कुआर साल के सातवाँ महीना होला। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई सितंबर/अक्टूबर के महीना में पड़े ला।
तिथि अनुसार पर्व/तिहुआर
नीचे कुआर के महीना में पड़े वाला कुछ प्रमुख हिंदू ब्रत-तिहुआर सभ के लिस्ट तिथि अनुसार दिहल गइल बाटे :
कंकड़बाग
कंकड़बाग पटना मे एगो मोहल्ला बाटे, ई बिस्व के सभ से बड़ मोहल्ला सभ मे आवेला आ आबादी के हिसाब से देखल जाव तऽ बिस्व मे दोसरका स्थान प आवेला।
ओटावा
ओटावा (Ottawa) कनाडा देस के राजधानी हवे। ई शहर ओटावा नदी के दक्खिनी तीरे पर बसल बाटे आ दक्खिनी ओंटेरियो के पूरबी हिस्सा में पड़े ला। ई क्यूबेक प्रांत के गैटिनो शहर से सटल बाटे आ ओटावा-गैटिनो जनगणना-मेट्रो एरिया के आ राष्ट्रिय राजधानी क्षेत्र के केंद्रीय हिस्सा हवे।
2016 में ओटावा शहर के आबादी 9,34,243 रहल आ पूर मेट्रो क्षेत्र के आबादी 14,76,008 रहल। एह तरीका से ई कनाडा के 4था सभसे बड़ शहर हवे आ पाँचवाँ सभसे बड़ मेट्रो एरिया हवे; कनाडा के सभसे बड़ शहर टोरंटो हवे।
ओटावा शहर के अस्थापना 1826 में बेटाउन के नाँव से भइल आ 1855 में ई ओटावा के नाँव से म्युनिसिपल कार्पोरेशन (नगर निगम) बनल। एकर सभसे नया सीमांकन 2001 में भइल जेह में एकर जमीनी रकबा काफी बढ़ गइल।
ई कनाडा के शहर सभ में सभसे बेसी शिक्षित लोगन वाला शहर हवे। एहिजे कई ठे कॉलेज आ इन्वर्सिटी, रिसर्च सेंटर आ सांस्कृतिक संस्थान बाड़ें जिनहन में ओटावा यूनिवर्सिटी, कार्लेटन यूनिवर्सिटी, नेशनल आर्ट सेंटर, नेशनल म्यूजियम शामिल बाड़ें।
पदुच्चेरी
पदुच्चेरी (Puducherry) भारत के पुदुच्चेरी राज्य में एक ठो शहर बा।
जनसांख्यिकी
साल 2011 के जनगणना अनुसार पदुच्चेरी के कुल शहरी जनसंख्या 244377 बाटे आ आसपास के उपशहरी इलाका के मिला लिहल जाय तब कुल जनसंख्या 654392 बा। जनसंख्या के हिसाब से ई भारत के 184वाँ शहर बाटे। जनगणना आँकड़ा के मोताबिक एह शहर में लिंगानुपात 1046 आ साक्षरता के दर 89.22% बाटे।
सर्वनाम
अंग्रेजी ग्रामर में कुल आठ उपप्रकार बतावल गइल बाने: पर्सनल आ पस़ेसिव प्रोनाउन, रिफ्लेक्सिव आ रेसिप्रोकल प्रोनाउन, डिमांस्ट्रेटिव प्रोनाउन, रिलेटिव अउरी इंट्रोगेटिव प्रोनाउन आ इंडेफेनिट प्रोनाउन। हिंदी व्याकरण में, छह किसिम के सर्वनाम गिनावल गइल बाने: पुरुषवाचक, निजवाचक, संबंधवाचक, निश्चयवाचक आ अनिश्चयवाचक, आ प्रश्नवाचक सर्वनाम।
पिल्ला
पिल्ला (puppy) कुक्कुर के बच्चा होला। मादा बच्चा सभ के पिल्ली कहल जाला।
तूतुकुडी
तूतुकुडी (Thoothukkudi) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार तूतुकुडी के कुल शहरी जनसंख्या 237830 बाटे आ आसपास के उपशहरी इलाका के मिला लिहल जाय तब कुल जनसंख्या 410760 बा। जनसंख्या के हिसाब से ई भारत के 185वाँ शहर बाटे। जनगणना आँकड़ा के मोताबिक एह शहर में लिंगानुपात 1010 आ साक्षरता के दर 93.69% बाटे।
ब्लॉकफील्ड
ब्लॉकफ़ील्ड (blockfield), चाहे ब्लॉक फील्ड (block field) ), फेल्सेनमीर (Felsenmeer), बोल्डर फ़ील्ड चाहे स्टोन फील्ड अइसन जमीनी सतह होला जे बोल्डर चाहे बड़हन चट्टानी टुकड़ा सभ से तोपाइल होखे; आमतौर पर अइसन थलरूप अल्पाइन आ उपध्रुवीय जलवायु वाला इलाका में होखे लें आ पेरीग्लेशियर प्रकृया से जुड़ल होखे लें।  ब्लॉकफील्ड सभ चट्टान सभ में छय से बने वाला थलरूप सक्री (scree) आ टॉलस ढाल (talus slope) से बहुत अलग होखे लें। अइसन मानल जाला कि एह सभ के उत्पत्ती जमीन के भीतर बरफ के कारन होखे वाला चट्टान क्षय से भइल होखी। बिकल्प के रूप में अइसनो थियरी दिहल गइल बा की इनहन के उत्पत्ती रासायनिक चट्टानक्षय (केमिकल वेदरिंग) से भइल हो सके ला जब नियोजीन में जलवायु कुछ गरमाह रहल होखी। मतलब की ई अइसन थलरूप हो सके लें जिनहन पर पेरीग्लेशियल प्रासेस सभ बाद में काम कइले होखिहें।
आइएसओ 639-2
आइएसओ 639-2 (ISO 639-2:1998), भाषा सभ के नाँव के रिप्रेजेंटेशन खातिर कोड — भाग 2: अल्फ़ा-3 कोड, भाषा सभ खातिर आइएसओ 639 सीरीज के इंटरनेशनल स्टैंडर्ड सभ के दुसरा भाग हवे। एह में बिस्व की अलग-अलग भाषा सभ खातिर तीन अच्छर के कोड निस्चित कइल गइल बाड़ें। एह लिस्ट में कुल 464 गो कोड सामिल बाड़ें।
अमेरिका के लाइब्रेरी ऑफ कांग्रेस एह रजिस्ट्रेशन सभ खातिर अथौरिटी हवे आ इहे अइसन प्रस्ताव वगैरह के समीक्षा करे ले जेह में एह लिस्ट में नाया भाषा आ कोड जोड़े भा बदलाव करे खातिर प्रस्तुत कइल जालें। लाइबरेरी ऑफ कांग्रेस एह कोड सभ के मेंटेन करे खाती बनल ज्वाइंट कमेटी में भी सामिल बा जेकरा के आइएसओ 639-आरए ज्वाइंट एडवाइजरी कमेटी कहल जाला। ई कमिटी आइएसओ 639 कोड सारिणी सभ के रखरखाव के काम करे ले।
शार्क
शार्क मछरी सभ के एगो कुल खानदान ह जेकरा भीतर कई ठे प्रजाति के शार्क होलीं। शार्क सभ के बैज्ञानिक रूप से सेलाचीमॉर्फ़ा (Selachimorpha) चाहे सेलाची (Selachii) क्लाड में रखल जाला। इनहन के शरीर में हड्डी ना होले बलुक ओकरे जगह कार्टिलेज होला जे एक किसिम के रबर नियर लचकदार बाकी मजबूत चीज हवे जे हड्डी के काम करे ला।
शार्क सभ के लगभग 350 अलग-अलग किसिम पावल जालीं, जइसे कि ग्रेट वाइट शार्क आ व्हेल शार्क। पुराना ज़माना के फॉसिल रिकार्ड से पता चले ला कि शार्क सभ एह धरती पर करीब 420 मिलियन बरिस पहिले से मौजूद बाड़ी, जब सुरुआती सिल्यूरियन काल रहे तबसे ले के अबतक ले। ग्रेट वाइट शार्क सभसे बड़हन साइज के शार्क होखे लीं।
सीकर
सीकर (Sikar) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार सीकर के कुल शहरी जनसंख्या 237532 बाटे आ आसपास के उपशहरी इलाका के मिला लिहल जाय तब कुल जनसंख्या 244563 बा। जनसंख्या के हिसाब से ई भारत के 186वाँ शहर बाटे। जनगणना आँकड़ा के मोताबिक एह शहर में लिंगानुपात 931 आ साक्षरता के दर 75.61% बाटे।
कुम्हरार
कुम्हरार पटना मे एगो जगहा बाटे जेने पुरान पाटलिपुत्र के अवसेस मिलल बाटे। ई पटना रेलवे स्टेशन से पांच किलोमीटर पुरूब मे पड़ेला।
पुरबी इंडो-आर्यन भाषा
पुरबी इंडो-आर्यन भाषा सभ (Eastern Indo-Aryan languages), जिनहन के मागध भाषा भी कहल जाला, भारत के पुरबी हिस्सा, आसाम आ बांग्लादेश में बोलल जालीं। भारत में इनहन के इलाका उत्तर प्रदेश के पूर्वांचल, मय बिहार, झारखंड, बंगाल, त्रिपुरा, आसाम आ ओडिशा बाटे। एकरे अलावा ई हिमालय के तराई वाला इलाका में नेपालो में बोलल जालीं। इनहन में बंगाली सभसे बड़ बिस्तार वाली बाटे जे बांग्लादेश आ पच्छिम बंगाल के ऑफिशियलो भाषा हवे; आसाम के बराक घाटी आ त्रिपुरा में भी बंगाली ऑफिशियल भाषा हवे। असमिया आ ओडिया क्रम से आसाम आ ओडिशा राज्य के ऑफिशियल भाषा हईं। ई पुरबी भाषा सभ अबहट्ट से निकसल हईं जे खुद मागध अपभ्रंश से जनमल हवे; मागध अपभ्रंश खुद मागधी प्राकृत से जनमल हवे।
ऑपन हैंड
ऑपन हैंड या ऑपन हैंड मॉन्यूमेंट (Open Hand Monument, La Main Ouverte) एक ठो मॉन्यूमेंट बाटे जे भारतीय शहर चंडीगढ़ में बा। ई स्मारक चंडीगढ़ के प्लानिंग करे वाला आर्किटेक्ट लि कोर्बूजिए के डिजाइन कइल हवे। एकर प्रतीकात्मक अरथ हवे "एगो खुलल हाथ, देवे खातिर आ लेवे खातिर; शांति समृद्धि आ मानवता के एकता"। लि कोर्बूजिए के कई ठो ऑपन हैंड स्मारक सभ में ई सभसे बड़हन बाटे आ 26 m ऊँचाई वाला बा। एकर धातु से बनल हिस्सा 14 m ऊँच बाटे आ ई हवा में घुमरी काटे खातिर डिजाइन कइल गइल रहल।
प्रतीक
ई चीन्हा कोर्बूजिए के डिजाइन के थीम के प्रमुख हिस्सा रहल जवन उनुका खातिर शान्ति आ पुनर्स्थापन के प्रतीक रहल। कोर्बूजिए के इहो कहनाम रहल कि ई 'दूसरी मशीन क्रांति' के भी प्रतीक रहल।
लोकेशन
ऑपन हैंड मॉन्यूमेंट चंडीगढ़ के राजधानी कॉम्प्लेक्स, जवन सेक्टर 1 में बा, में मौजूद बा आ एकरे पाछे हिमालय के शिवालिक श्रेणी के सीन दिखाई पड़ेला। चंडीगढ़ शहर खुद नेशनल हाइवे 21 आ नॅशनल हाइवे 22 के कटान पर एगो प्रमुख उत्तर भारतीय शहर बाटे जे आवागम के साधन द्वारा कई मुख्य शहर सभ से बढियाँ जुड़ाव वाला बाटे।
आइएसओ 639-3
आइएसओ 639-3:2007 (ISO 639-3:2007), भाषा सभ के नाँव के रिप्रेजेंटेशन खातिर कोड – भाग 3: भाषा सभ के कंप्रीहेंसिव कभरेज खाती अल्फा-3 कोड, भाषा सभ खातिर बनावल एगो इंटरनेशनल स्टैंडर्ड हवे आ ई भाषा कोड सभ के ISO 639 सीरीज के हिस्सा हवे। एह कोड सभ में तीन अच्छर के इस्तेमाल द्वारा भाषा सभ के पहिचान होला। ई मानक कोड सभ पहिली बेर इंटरनेशनल स्टैंडर्ड ऑर्गेनाइजेशन (आइएसओ) द्वारा 1 फरवरी 2007 के प्रकाशित कइल गइल रहलें।
आइएसओ 639-3 के इस्तमाल से आइएसओ 639-2 अल्फ़ा-3 कोड सभ के बिस्तारित कइल गइल बा जवना से कि सगरी अब तक ले मालुम प्राकृतिक भाषा सभ के कभर कइल जा सके। एह कोड सभ के निर्माण में मूल रूप से एथनोलॉग (भाग 10-14) कोड के इस्तमाल कइल गइल रहे आ वर्तमान में इहे एह कोड सभ खातिर रजिस्ट्रेशन के अथौरिटी बा। एह कोड के लिस्ट द्वारा, जहाँ तक संभव होखे सगरी भाषा, जीवित भा बिलुप्त, सभ के गिनती में लेवे के कोसिस कइल गइल बा। हालाँकि, एह में दुबारा कंस्ट्रक्ट कइल भाषा सभ, जइसे कि प्रोटो-इंडो-यूरोपियन, वगैरह के ना सामिल कइल गइल बाटे।
महालक्ष्मी, धनकुटा
महालक्ष्मी नेपाल के कोशी प्रदेश में स्थित धनकुटा जिला के तीन गो नगरपालिका सभ में से एक ह।
बुलंदीबाग
बुलंदीबाग पटना मे एगो ऐतिहासिक जगहा बाटे। एहीजे से पाटलिपुत्र के थम माथा 1895 मे मिलल रहे। एहिजे पाटलिपुत्र नगर के काठ के देवाल के अवसेस मिलल बाटे। अईसन मानल जाला जे मौर्य साम्राज्य के राजमहल एहिजे रहे।
रीवा
जनसांख्यिकी
साल 2011 के जनगणना अनुसार रीवा के कुल शहरी जनसंख्या 235654 बाटे आ आसपास के उपशहरी इलाका के मिला लिहल जाय तब कुल जनसंख्या 235654 बा। जनसंख्या के हिसाब से ई भारत के 187वाँ शहर बाटे। जनगणना आँकड़ा के मोताबिक एह शहर में लिंगानुपात 900 आ साक्षरता के दर 86.31% बाटे।
कातिक
कातिक (कार्तिक) हिंदू कलेंडर के एक ठो महीना बा।
काशी क्षेत्र में प्रचलन में बिक्रम संवत के अनुसार कातिक साल के आठवाँ महीना होला। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई अक्टूबर/नवंबर के महीना में पड़े ला।
स्ट्रेटोस्फियर
स्ट्रेटोस्फियर पृथ्वी के वायुमंडल के नीचे से दुसरी परत हवे जे ट्रोपोस्फियर आ मेसोस्फियर के बीचा में बाटे। स्ट्रेटा के मतलब परत भा लेयर होखे ला, एह मंडल में तापमान के चलते स्ट्रेटा बने लें जेह में ऊपर अधिका तापमान आ नीचे कम तापमान के हवा के परत होखे लीं; एकरा चलते ई डिस्टर्ब ना होखे लीं। ऊँचाई के साथे तापमान के बढ़े के कारन एह मंडल में ओजोन गैस के द्वारा अल्ट्रावायलेट किरन के सोख लिहल जाइल हवे। एही मंडल में वायुमंडल के ओजोन परत होखे ला जहाँ बाकी वायुमंडल के तुलना में ओजोन के कंसंट्रेशन बेसी होखे ला। पृथ्वी के सतह के नगीचे मौजूद ट्रोपोस्फियर के तुलना में एह लेयर में तापमान के उल्टा इस्थिति होखे ला जेकरा थर्मल इन्वर्जन कहल जाला; मने कि तापमान ऊँचाई के साथे बढ़े ला जबकि ट्रोपोस्फियर में ऊँचाई बढे पर तापमान में कमी आवे ला। नीचे कम आ ऊपर बेसी तापमान वाली परत होखे के कारन एह मंडल में विक्षोभ टर्बुलेंस आ मिक्सिंग ना होला बलुक हवा के स्ट्रेटा बन जालें।
कातिक
भारतीय राष्ट्रीय पंचांग, जेवन सुरुज आधारित होला, में कातिक आठवाँ महीना हवे आ ग्रेगोरियन कैलेंडर के 23 अक्टूबर से एकर सुरुआत होले। नेपाल में प्रयुक्त कैलेंडर के हिसाब से ई साल के सातवाँ महीना हवे। बंगाली कैलेंडर में भी ई सातवाँ महीना होला।
स्ट्रेटोस्फियर
निचली लेयर ट्रोपोस्फियर आ एह लेयर स्ट्रेटोस्फियर के बीचा के सीमा के ट्रोपोपॉज कहल जाला। ट्रोपोपॉज के ऊँचाई आ स्ट्रेटोस्फियर के निचला सीमा भूमध्य रेखा के लगे 20 km, मध्य अक्षांस में 10 km आ ध्रुवी इलाका सभ में 7 km होखे ला। एह लेयर में नीचे ट्रोपोपॉज के लगे तापमान -51 C होखे ला आ ऊपर मेसोस्फियर के लगे ई -15 C तक ले चहुँप जाला। एहू मंडल में तापमान में सीजन सभ के साथे बदलाव देखे के मिले ला खासकर के ध्रुवी रात के समय निचला हिस्सा में तापमान बहुत नीचे चल जाला। एह मंडल में हवा के गति बहुत तेज हो सके ला ट्रोपोपॉज के तुलना में, जइसे कि दक्खिनी पोलर वर्टेक्स में ई 60 m/s तक ले पहुँच सके ला।
पँवरत बजार
पँवरत बजार (floating market) सभ अइसन बजार होखे लीं जहाँ नाइ में समान बिकाला। इनहन के उत्पत्ती ओह ज़माना के हवे जब पानी ट्रांसपोर्ट के माध्यम रहल आ डेली के जिनगी में एकर महत्व रहल। अबके अइसन बजार सभ एकरे अलावा पर्यटक लोगन के आकर्षण के केंद्र बने लें। अइसन बजार मुख्य रूप से म्यांमार (बर्मा), थाईलैंड, इंडोनेशिया, वियतनाम, श्रीलंका, बांग्लादेश आ भारत में मिले लें। भारत के कलकत्ता में अइसन एगो बजार 2018 में खोलल गइल।
चिलगम
चिलगम, चिंगम, चाहे च्विगंंम (chewing gum) एगो मोलायम, सटे वाला चिझ ह जेकरा के बिना घोंटले चाभे खातिर बनावल जाला।
डेनमार्क जलजोड़ के झरना
डेनमार्क जलजोड़ के झरना (Denmark Strait cataract) समुंदर के भीतर मौजूद एगो झरना बाटे। ई अटलांटिक महासागर में आर्कटिक घेरा के लगे आइसलैंड आ ग्रीनलैंड के बीचा में बाटे। एक तरीका से एकरा के दुनियाँ के सभसे बड़हन झरना मानल जाला जहाँ पानी लगभग 3505 m नीचे गिरे ला। एकर निर्माण अलग-अलग घनत्व के पानी के मिले से होला जहाँ ठंढा भारी पानी तेजी से नीचे के ओर बइठे ला।
पटना नगर निगम
पटना नगर निगम एगो सरकारी संगठन हटे जे पटना नगर के बिधी बेबस्था देखेला। एह समिती लिकतंत्रिक रूप से चुनाइल लोग से बनल होखेला जेकर मुखिया मेयर चाहे महापौर होखेला।
पटना मेट्रो
पटना मेट्रो पटना मे एगो यातायात के माध्यम हटे जेकर काज अबहिन चलऽता।
रायचूर
रायचूर (Raichur) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार रायचूर के कुल शहरी जनसंख्या 234073 बाटे आ आसपास के उपशहरी इलाका के मिला लिहल जाय तब कुल जनसंख्या 234073 बा। जनसंख्या के हिसाब से ई भारत के 189वाँ शहर बाटे। जनगणना आँकड़ा के मोताबिक एह शहर में लिंगानुपात 989 आ साक्षरता के दर 77.65% बाटे।
एल्विस प्रेस्ली
एल्विस ऍरन प्रेस्ली (Elvis Aaron Presley; 8 जनवरी 1935 – 16 अगस्त 1977)) एगो अमेरिकी गायक आ एक्टर रहलें। अमेरिकी संस्कृति आ गायकी पर इनके परभाव एतना रहल कि इनके "दि किंग ऑफ रॉक-एन-रोल" भा खाली "दि किंग" के नाँव से बोलावल जाय।
नोट
<references group="नोट"/>
तुगेला झरना
तुगेला झरना दक्खिन अफ्रीका के ड्रेकेन्सबर्ग पहाड़ पर एगो सीजनल झरना बाटे। ई एगो सीढ़ीदार प्रकार के झरना हवे जेह में कुल पाँच गो खंड में पानी नीचे ले पहुँचे ला। ऊपर से नीचे के आधार तक ले के पूरा ऊँचाई के आधार पर अब एकरा के दुनियाँ के सभसे ऊँच झरना मानल जाला; जबकि सिंगल ड्राप के आधार पर वेनेजुएला के एंजेल झरना सभसे ऊँच हवे।
पटना पाइरेट्स
पटना पाइरेट्स एगो कबड्डी दल हटे जे प्रो कबड्डी लीग मे खेलेला। दल के मलिकार राजेश शाह बाड़न आ एकर घरेलू मैदान पाटलिपुत्र खेल भवन बाटे। ई पीकेएल के सभ से कामयाब दल बा जे तीन हाली लीग के जीत चुकल बा।
पाली
पाली (Pali) भारत के राजस्थान राज्य में एक ठो नगर बा। ई पाली जिला के मुख्यालय हटे। ई नगर बांडी नदी के आर प बसल बा आ जोधपुर से सत्तर किलिमीटर दक्खिन पूरब में बा। ई एगो औद्योगिक नगर हऽ। कविड़ १९ के रेकभरी दर मे ई भारत मे तीसरका स्थान प बाटे।
पूस
पूस (पौष) हिंदू कलेंडर के एक ठो महीना बा।
काशी क्षेत्र में प्रचलन में बिक्रम संवत के अनुसार पूस साल के दसवाँ महीना होला। अंग्रेजी (ग्रेगोरियन कैलेंडर) के हिसाब से एह महीना के सुरुआत कौनों फिक्स डेट के ना पड़ेला बलुक खसकत रहेला। आमतौर पर ई दिसंबर/जनवरी के महीना में पड़े ला।
भारतीय राष्ट्रीय पंचांग, जेवन सुरुज आधारित होला, में पूस दसवाँ महीना हवे आ ग्रेगोरियन कैलेंडर के 22 दिसंबर से एकर सुरुआत होले। नेपाल में प्रयुक्त कैलेंडर के हिसाब से ई साल के नउवाँ महीना हवे। बंगाली कैलेंडर में भी ई नउवाँ महीना होला।
सफ़ेद पेट अंजन
सफेद-पेट अंजन (White-bellied heron, बै॰:Ardea insignis) चिरइन के एगो प्रजाति बाटे।
अब्राहम लिंकन
अब्राहम लिंकन यूनाइटेड स्टेट्स ऑफ अमेरिका के 16वाँ राष्ट्रपति रहलें। इनके कार्यकाल के दौरान अमेरिका के इतिहास के प्रमुख घटना अमेरिकी गृहजुद्ध भइल आ एह स्थिति से अमेरिका के उबारे में इनकर बहुत जोगदान रहल।
सिरामैटिकस ह्यूमाई
सिरामैटिकस ह्यूमाई (Hume's pheasant, बै॰:Syrmaticus humiae) चिरइन के एगो प्रजाति बाटे। ई चिरई लमहर (लगभग 90 सेंटीमीटर) आकार के होले आ जंगली इलाका में पावल जाले। एकर निवास क्षेत्र के बिस्तार भारत के मणिपुर, बर्मा आ चीन के कुछ हिस्सा में बाटे।
एकर नाँव भारत में अंग्रेज सिविल सर्वेंट आ पक्षी बिग्यानी ए॰ ओ॰ ह्यूम के मेहरारू मेरी एन ग्रिंडल ह्यूम के सम्मान में रखल गइल बाटे।
ई मणिपुर आ मिजोरम के राज्यपक्षी हवे।
चौरी चौरा कांड
चौरी चौरा कांड 4 फरवरी 1922 के गोरखपुर जिला के चौरी चौरा मे भइल रहे, जब असहयोग आन्दोलन के क्रांतिकारी लोग प पुलिस गोली चला दिहले रहे। एकर बिरोध मे क्रांतिकारी लोग एगो पुलिस स्टेशन प आक्रमन कइलस आ ओमे आगि लगा देलस, जेसे ओमे के सभ जाना मरा गइल। एह घटना मे 22 गो पुलिस आ 3 गो आम आदमी के मृत्यू भइल। महात्मा गाँधी, जे हिंसा के बिरोधी रहन, एह घटना के चलते, 12 फरवरी 1922 के आन्दोलन रोक दिहलन। गांधी जी के एह फैसला के बादो, 19 गो लोग के फाँसी भइल आ 110 लोग के उम्रकैद के सजा सुनावल गइल।
पृष्ठभूमि
1920, मे भारत के लोग, गांधी जी के प्रतिनिधित्व मे, असहयोग आंदोलन मे भाग लेले रहे।
ओंटेरियो
ओंटेरियो के पच्छिम में मैनीटोबा प्रांत, उत्तर में हडसन खाड़ी आ जेम्स खाड़ी, आ पूरुब में आ उत्तर-पूरुब में क्यूबेक प्रांत बाड़ें; एकर दक्खिनी सीमा अमेरिका के पाँच गो राज्यन से सटल बाटे (पच्छिम से पूरुब के क्रम में) मिनेसोटा, मिशिगन, ओहायो, पेंसिलवेनिया आ न्यू यॉर्क। ओंटेरियो के लगभग पूरा सीमा जे अमेरिका के साथे बा, जलमार्ग सभ के सहारे बाटे, चाहे ऊ नदी होखें चाहे झील। इनहन में लेक ऑफ़ द वुड्स, रेनी नदी, पिजन नदी, सुपीरियर झील, सेंट मारिस नदी, ह्यूरन झील, सेंट क्लेयर झील, डेट्रॉइट नदी, इरी झील, नियाग्रा नदी, ओंटेरियो झील आ सेंट लॉरेंस नदी शामिल बाड़ें। खाली भर लगभग 1 किलोमीटर के जमीनी बाडर मिनेसोटा के साथे, पोर्ताज के रूप में बने ला।
भूगोलीय रूप से ओंटेरियो के दू हिस्सा में बाँटल जाला, उत्तरी ओंटेरियो आ दक्खिनी ओंटेरियो। अधिकतर खेती जोग जमीन आ आबादी दक्खिनी ओंटेरियो में बाटे। एकरे बिपरीत बड़हन उत्तरी ओंटेरियो में छिटपुट आबादी बा जहाँ कड़ेरे जाड़ परे ला आ बहुधा बन वाला इलाका बाड़ें।
सुमात्रा अंजन
सुमात्रा अंजन (Great-billed heron, बै॰:Ardea sumatrana) चिरइन के बकुला परिवार के एगो प्रजाति बाटे।
रामागुंडम
रामागुंडम (Ramagundam) भारत के आंध्र प्रदेश राज्य में एक ठो नगर बा। ई आपन जिला के सभ से बेसी जनसंख्या वाला नगर बाटे आ गोदावरी नदी तीरे बसल बाटे। 2011 मे एहिजा 2,29,644 लोग रहत रहे आ ई आपन राज्य के छउआ सभ से बेसी जनसख्या वाला नगर रहे। राजधानी हैदराबाद ई 225 किलोमीटर दूर बाटे।
जनसांख्यिकी
साल 2011 के जनगणना अनुसार रामागुंडम के कुल शहरी जनसंख्या 229644 बाटे आ आसपास के उपशहरी इलाका के मिला लिहल जाय तब कुल जनसंख्या 252261 बा। जनसंख्या के हिसाब से ई भारत के 191वाँ शहर बाटे। जनगणना आँकड़ा के मोताबिक एह शहर में लिंगानुपात 967 आ साक्षरता के दर 74.95% बाटे।
फेदचेंको ग्लेशियर
फेदचेंको ग्लेशियर (Fedchenko Glacier) पामीर परबत के याज़गुलेम श्रेणी में एगो ग्लेशियर बाटे। राजनीतिक रूप से ई ताजिकिस्तान देश के गोर्नो-बदख्शां प्रांत में पड़े ला। एह ग्लेशियर के लंबाई 77 km बाटे आ ई कुल 700 km2 रकबा पर बिस्तार लिहले बा। ध्रुवीय क्षेत्र से बहरें मौजूद ग्लेशियर सभ, जिनहन के अल्पाइन ग्लेशियर कहल जाला, उनहन में ई दुनियाँ के सभसे लमहर ग्लेशियर हवे। जहाँ एकर मोटाई सभसे बेसी बा, ओहिजा ई 1000 m मोट बाटे, आ एह ग्लेशियर आ एकरे दर्जनन सहायक ग्लेशियर सभ के आयतन देखल जाय तब ऊ 144 km3 बाटे जे इरी झील के कुल आयतन के लगभग तिसरा हिस्सा के बाराबर पड़ी।
द सुपर मारियो ब्रोस. मूवी
सुपर मारियो ब्रदर्स मूवी (The Super Mario Bros. Movie) 2023 के अमेरिकी कंप्यूटर एनिमेटेड एडवेंचर फिलिम बा जे निनटेंडो के मारियो वीडियो गेम फ्रेंचाइजी पर आधारित बाटे। यूनिवर्सल पिक्चर्स, इलुमिनेशन, आ निनटेंडो द्वारा निर्मित आ यूनिवर्सल द्वारा बितरित एह फिलिम के डाइरेक्टर हारून होर्वाथ आ माइकल जेलेनिक बा लोग आ मैथ्यू फोगेल एकर लेखक बाड़न। एन्सेम्बल आवाज कलाकारन में क्रिस प्रैट, अन्य टेलर-जॉय, चार्ली डे, जैक ब्लैक, कीगन-माइकल की, सेठ रोजेन, आ फ्रेड आर्मिसन शामिल बा लोग। एह फिलिम में इटैलियन-अमेरिकी प्लंबर भाई मारियो आ लुइगी के मूल कहानी देखावल गइल बा जे लोग के एगो वैकल्पिक दुनिया में ले जाइल जाला आ राजकुमारी पीच के नेतृत्व में मशरूम किंगडम आ बाउसर के नेतृत्व में कूपास लोग के बीच लड़ाई में फँस जाला।
कटिहार
कटिहार (Katihar) भारत के बिहार राज्य में एक ठो शहर बा।
जनसांख्यिकी
साल 2011 के जनगणना अनुसार कटिहार के कुल शहरी जनसंख्या 2,26,261 बाटे आ आसपास के उपशहरी इलाका के मिला लिहल जाय तब कुल जनसंख्या 2,40,565 बा। जनसंख्या के हिसाब से ई भारत के 194वाँ शहर बाटे। जनगणना आँकड़ा के मोताबिक एह शहर में लिंगानुपात 892 आ साक्षरता के दर 78.49% बाटे।
विजयनगर
जनसांख्यिकी
साल 2011 के जनगणना अनुसार विजयनगर के कुल शहरी जनसंख्या 228025 बाटे आ आसपास के उपशहरी इलाका के मिला लिहल जाय तब कुल जनसंख्या 239374 बा। जनसंख्या के हिसाब से ई भारत के 193वाँ शहर बाटे। जनगणना आँकड़ा के मोताबिक एह शहर में लिंगानुपात 1037 आ साक्षरता के दर 81.04% बाटे।
वाक्य
परंपरागत व्याकरण में, वाक्य (sentence; सेंटेंस) शब्दन के अइसन लर होला जेकर पूरा-पूरा अरथ निकले। सार्थक शब्दन के मेल से बने वाला अइसन इकाई, जवना के पढ़ला भा सुनला से, कहेवाला के भाव सुनेवाला सही-सही बूझ जाय। एह तरीका से वाक्य भाषा के बुनियादी इकाई होला जेकर पूरा-पूरा अरथ भा भाव निकले। वाक्य, अइसन व्याकरण के नियम सभ के हिसाब से वाक्य विन्यास (सिंटैक्स) में सजल शब्दन के इस्तेमाल से करे में सक्षम होखे ला।
आमतौर प वाक्य के बारे में कहल जाला कि एह में कम-से-कम दू गो शब्द जरूर होखे के चाहीं। बिना एकरे वाक्य पूरा अरथ ना जाहिर क पावे ला। हालाँकि, कबो-काल्ह एकहू शब्द के वाक्य हो सके ला। उदाहरन खातिर: राम श्याम से पुछलन कि कहिया अइलऽ, जेकर श्याम जबाब दिहलन "काल्ह"। हेइजा "काल्ह" अपने आप में एकही शब्द के पूरा वाक्य मानल जाई।
वाक्य के दू हिस्सा होखे लें सब्जेक्ट (उद्देश्य) आ प्रेडीकेट (विधेय)। वाक्य द्वारा कौनों कथन भा कहनाम कहल जा सके ला, प्रश्न भा सवाल पूछल जा सके ला, बिस्मय जाहिर कइल जा सके ला, अनुरोध भा निहोरा कइल जा सके ला, आदेस दिहल जा सके ला, चाहे सलाह-सुझाव दिहल जा सके ला।
वाक्य-विमर्श व्याकरण के बेसिक अंग हवे। वाक्य के भीतर शब्दन के रूप आ क्रम भा बिन्यास के अध्ययन वाक्य विज्ञान (सिंटैक्टिक्स) कहाला।
बर्गीकरण
वाक्य के वर्गीकरण दू आधार प कइल जाला - वाक्य के ढाँचा (संरचना भा स्ट्रक्चर) के आधार पर, आ वाक्य के काम (फंक्शन) के आधार प।
काम भा फंक्शन के आधार प
कुछ दशा में कथनात्मक के सकारात्मक (विधेयवाचक) आ नकारात्मक (भा निषेधवाचक) में बाँट दिहल जाला; आदेश, अनुरोध भा सलाह वालन के आदेशात्मक आ इच्छावाचक में बाँट दिहल जाला; आ इनहन के अलावा कुछ लोगन द्वारा संकेतवाचक आ संदेहवाचक अउरियो दू किसिम बतावल जाला।
भारतीय शास्त्रीय भाषा
भारत सरकार छवगो भारतीय भाषा सभ के भारत के शास्त्रीय भाषा के दरजा देले बाटे। 2004 में भारत सरकार एह बात के घोषणा कइलस के जवन भाषा सभ कुछ निश्चित कड़क मापदंड सभ के संतोषत होखें उनहन के भारत के 'शास्त्रीय भाषा' (क्लासिकल लैंगुएज) के दरजा दिहल जा सकेला।  एकर स्थापना संस्कृति मंत्रालय द्वारा भाषा बिद्वानन के समिति के साथे मिल के कइल गइल। एह समिति के निर्माण भारत सरकार द्वारा भाषा के शास्त्रीय भाषा के श्रेणी में रखे के माँग पर बिचार करे खातिर करल गइल रहे।
शास्त्रीय भाषा
भारत सरकार से घोषित भइल शास्त्रीय भाषा के सारणी नीचे दिहल गइल बा:
मापदंड
2004 में 'शास्त्रीय भाषा' के प्राचीनता खातिर भाषा के अस्तित्व के कम से कम 1000 साल के अस्तित्व के कामचलाउ मापदंड के रूप में रखल गइल।
2006 में एगो अखबारी यादी में पर्यटन आ संस्कृति मंत्री अंबिका सोनी राज्यसभा में बतवली के, 'शास्त्रीय भाषा' के रूप में वर्गीकरण खातिर बिचार कइल जाए वाली भाषा के योग्यता के निर्धारण करे खातिर नीचे के मापदंड तय कइल गइल।
लाभ
एक बेर कवनो भाषा के शास्त्रीय भाषा के रूप में मान्यता हो गइला के बाद मानव संसाधन आ बिकास मंत्रालय ओकरा के बढ़ावा देवे खातिर तनी लाभ देला:
मान्यता के माँग
पछिला कई बरिस से पालि भासा, बंगाली, मराठी आ मणिपुरी भाषा के शास्त्रीय दरजा देवे के मांग कइल जा रहल बाटे।
प्राणहिता नदी
प्राणहिता नदी दक्खिन भारत के एगो प्रमुख नदी हवे आ गोदावरी नदी के सभसे प्रमुख सहायिका नदी हवे। एह नदी के थाला पूरा गोदावरी नदी थाला के लगभग 34 % हिस्सा कभर करे ला। नदी थाला महाराष्ट्र आ तेलंगाना राज्यन में बिस्तार लिहले बा आ रकबा में ई 109,078 वर्ग किलोमीटर के बाटे। एह तरीका से ई थाला के बिस्तार के मामिला में भारत के सातवीं सभसे बड़ नदी हवे आ नर्मदा आ कावेरी नियर प्रमुख नदिन के तुलना में एकर थाला बड़ साबित होखे ला।
नदी के सुरुआत वर्धा नदी आ वेनगंगा नदी के संगम के बाद से होखे ला आ बस 113 किलोमीटर के लंबाई के ई नदी महाराष्ट्र के गढ़चिरौली जिला आ तेलंगाना के आदिलाबाद जिला के सीमा के सहारे बहे के बाद कालेश्वरम में गोदावरी नदी में मिल जाले।
उत्पत्ती
प्राणहिता नदी के सुरुआत दू गो बड़हन नदी सभ के मिले के बाद होला: वर्धा (थाला रकबा: 46,237 किमी2) आ वैनगंगा (थाला रकबा: 49,677 किमी2)। ई संगम महाराष्ट्र आ तेलंगाना राज्यन के बाडर पर होला। संगम के बाद नदी के चौड़ाई मजिगर बढ़ जाले। प्राणहिता नदी के बहाव में पानी के मात्रा में सीजनल उतार-चढ़ाव बहुत बेसी होखे ला।
बहाव के मारग
प्राणहिता नदी के कुल बहाव मारग 113 किलोमीटर के बा, ई महाराष्ट्र के गढ़चिरौली जिला आ तेलंगाना के आदिलाबाद जिला के सीमा के सहारे बहे ले। बहाव के दिसा उत्तर से दक्खिन के बा जइसन कि दक्खिन भारत के बहुत कम नदिन में पावल जाला। एकरा रास्ता में घन जंगल आ घाट पड़ें लें आ ई इलाका बायोडाइवर्सिटी के मामिला में बहुत समृद्ध हवे। एह छोट रास्ता के तय करे के बाद ई नदी कालेश्वरम के लगे गोदावरी नदी में जा मिले ले।
बंधा
प्राणहिता नदी पर तेलंगाना में कालेश्वरम के ऊपर वाला इलाका में एगो सिंचनी प्रोजेक्ट खातिर बनल बान्ह बाटे जेकरा के कालेश्वरम लिफ्ट सिंचनी प्रोजेक्ट कहल जाला, ई वर्तमान में दुनियाँ के सभसे बड़हन मल्टी-स्टेज लिफ्ट सिंचनी प्रोजेक्ट (multi-stage lift irrigation project) बाटे।
इस्तेमाल
नदी के इस्तेमाल सिरोंचा आ कालेश्वरम के बीचा में जल परिवहन खातिर होखे ला। एकरे अलावा एकर धार्मिक महत्व भी बा आ ई हिंदू परंपरा के "पुष्करम्" सभ वाली 12 गो नदी में सामिल नदी हवे। एह नदी के पुष्करम् मीन राशि के पुष्करम् होला।
मेसोस्फियर
मेसोस्फियर पृथ्वी के वायुमंडल में एगो परत हवे। ई स्ट्रेटोस्फियर के ऊपर आ थर्मोस्फियर के नीचे पावल जाले। तापमान के आधार पर वायुमंडल के ढाँचा के वर्गीकरण में ई बीचोबीच वाली लेयर हवे जेकरा चलते एकर ई नाँव धराइल हवे; यूनानी भाषा में मेसो उपसर्ग के मतलब होला बिचला भा मध्य वाला हिस्सा। हिंदी में एकरा के मध्यमंडल कहल जाला। एकर निचली सीमा स्ट्रेटोपॉज हवे जे स्ट्रेटोस्फियर ऊपरी सीमा हवे आ ऊपरी सीमा जे एकरा के थर्मोस्फियर से अलगा करे ले ऊ मेसोपॉज कहाले। एह दुन्नो सीमा के निर्धारण एह बात से होखे ला कि मेसोस्फियर में फिर से ऊँचाई के साथे तापमान घटे लागे ला। मेसोपॉज पर तापमान लगभग -143 C होखे ला आ ई पृथिवी पर के सभसे ठंढा जगह हवे।
स्ट्रेटोपॉज के ऊँचाई औसतन 50 to 65 km होखे ला आ मेसोस्फियर के ऊपरी सीमा मेसोपॉज लगभग 85 to 100 km ऊँचाई पर मौजूद बाटे।
स्ट्रेटोस्फियर आ मेसोस्फियर दुन्नों के एकट्ठा रूप से कभी-काल्ह "मिडिल एटमॉस्फियर" (बिचला वायुमंडल) के नाँव से जानल जाला। एह दुनू के बिस्तार 12 and 80 km ले पावल जाला। मेसोपॉज के ऊँचाई 80 – पर हवे जेकरा के टर्बोपॉज के रूप में भी जानल जाला काहें से कि एकरे ऊपर टर्बुलेंस बंद हो जाला; एकरा नीचे के वायुमंडल में भँवर नियर रचना के चलते वायुमंडल के गैस आपस में मिक्स होखे लीं जे टर्बोपॉज पर बंद हो जाला आ ऊपर अलग-अलग गैस सेपरेट रूप से भार के हिसाब से लेयर बनावे लीं।
थर्मोस्फियर
थर्मोस्फियर पृथ्वी के वायुमंडल के एगो परत (लेयर) हवे जे मेसोस्फियर के ऊपर आ एक्सोस्फियर के नीचे पावल जाला; एह तरीका से ई ऊपर से दुसरी आ नीचे के ओर से तिसरही लेयर हवे। वायुमंडल के एह लेयर में सुरुज के अल्ट्रावायलेट रेडिएशन के चलते गैस के मॉलिक्यूल सभ के फोटोआयनाइजेशन/फोटोडिसअसोसिएशन होखे ला आ आयन के रूप में गैस पावल जालीं; एह तरीका से आयनोस्फियर के अधिकतर हिस्सा थर्मोस्फियर में पड़े ला। थर्मोस्फियर के शुरुआत 80 किमी के ऊँचाई पर होखे ला आ ई गर्मी के यूनानी नाँव थर्मोस से नाँव वाली लेयर हवे। एकरे ऊपरी सीमा के थर्मोपॉज भा एक्सोबेस कहल जाला जे लगभग 600 किलोमीटर के ऊँचाई पर बाटे। हिंदी में एह लेयर के ऊष्मा मंडल कहल जाला।
जरकुस
जरकुस चाहे जरकुश (Lemon grass; Cymbopogon flexuosus) कुश नियर होखे वाला एगो घास हवे। एकरा के भारतीय उपमहादीप में लेमन ग्रास भा नीबू घास भी कहल जाला। एकर पतई मीसे पर महकदार होखे ला। ई जड़ीबूटी में इस्तेमाल होखे ला।
दरभंगा हवाईअड्डा
दरभंगा हवाईअड्डा बिहार के दरभंगा एगो हवाईअड्डा बाटे। एकर निर्मान 2018 मे चालू भइल रहे आ सितंबर 2020 में इहाँ से कामर्शियल उड़ान शुरू भइल।
नागरकोयिल
नागरकोयिल (Nagercoil) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार नागरकोयिल के कुल शहरी जनसंख्या 224849 बाटे आ आसपास के उपशहरी इलाका के मिला लिहल जाय तब कुल जनसंख्या 224849 बा। जनसंख्या के हिसाब से ई भारत के 195वाँ शहर बाटे। जनगणना आँकड़ा के मोताबिक एह शहर में लिंगानुपात 1045 आ साक्षरता के दर 94.99% बाटे।
चंद्रशेखर आज़ाद रावण
चंद्रशेखर आज़ाद रावण (जनम: 3 दिसंबर 1986) भारत के एगो अम्बेडकरवादी नेता, वकील आ समाजसेवी हवें। फरवरी 2021 मे, अमेरिका के टाइम पत्रिका आपन "100 गो उभरत नेता जे भविष्य बनावत बा" (100 emerging leaders who are shaping the future) नांव के सूची मे इनकर नांव जोड़ले रहे।
गोलियाथ अंजन
गोलियाथ अंजन (Goliath heron, बै॰:Ardea goliath) चिरइन के बकुला परिवार के एगो प्रजाति बाटे। एकरा के बिसाल अंजन (जायंट हेरन) भी कहल जाला एगो बड़ आकार के बकुला वंशी चिरई हवे आ मुख्य रूप से उप-सहारा इलाका में आ कुछ संख्या में दक्खिन एशिया में भी पावल जाले।
तुलसी
तुलसी (Ocimum tenuiflorum) फूलदार पौधा सभ के लैमिनासियाई परिवार के, सालभर हरियर रहे वाला, सुगंधित पौधा हवे। ई भारतीय उपमहादीप के मूल अस्थानी पौधा हवे आ एह मूल इलाका के अलावा दक्खिन पूर्ब एशिया के कई हिस्सन में उपजावल जाला। भारत आ नेपाल में एकरे उपजावे के मुख्य वजह एकर जड़ी-बूटी के रूप में इस्तेमाल आ धार्मिक महत्व के पौधा होखल हवे। आयुर्वेद में आ देसी खर-बीरो वाला दवाई सभ में एकर इस्तेमाल होखे ला। हिंदू धरम में कुछ लोग एकरा के देवी के चीन्हा माने लें आ वैष्णव लोग के पूजा-पाठ में एकर खास महत्व हवे जहाँ एकरे पतई से ठाकुर जी के भोग लगावे से ले के एकरे लकड़ी के मनका से बनला माला से बिष्णु के मंत्र जाप ले में इस्तेमाल होखे ला।
भारत आ नेपाल में एकर तीन गो किसिम उपजावल जालें: राम तुलसी, कृष्ण तुलसी आ बन तुलसी।
बिहटा हवाईअड्डा
बिहटा हवाईअड्डा बिहटा मे एगो प्रस्तावित हवाईअड्डा बाटे। एकरा २०२१ ले बनावे के लक्ष्य बाटे। एक हाली बिहटा वायुसेना पड़ाव के विस्तार हो जाई तऽ ई रक्षा आ यातायात दून्नो ला पर्जोग होई।
बड़का बकुला
बड़का बकुला (Eastern great egret, बै॰:Ardea alba modesta) चिरइन के बकुला परिवार के एगो प्रजाति बाटे।
गोरखपुर हवाईअड्डा
गोरखपुर हवाईअड्डा उत्तर प्रदेश के गोरखपुर मे एगो हवाईअड्डा बाटे। भारतीय हवाईअड्डा प्राधिकरण एकरा के भारतीय वायुसेना के गोरखपुर वायुसेना स्टेशन पर सिविल एन्क्लेव के रूप में संचालित करेला। गोरखपुर शहर से ई हवाईअड्डा 5 mi दूरी पर बा। एह हवाईअड्डा के क्षेत्रफल 0.71 एकड़ बा। जून 2017 में सिविल टर्मिनल भवन के उद्घाटन उत्तर प्रदेश के मुख्यमंत्री योगी आदित्यनाथ कइलें।
एयरफोर्स इस्टेशन
इ भारतीय सशस्त्र बल के अड्डा में से एगो ह जवन भारतीय वायुसेना के केंद्रीय वायु कमान के तहत काम करेला, आईएएफ इहाँ से नंबर 16 स्क्वाड्रन आईएएफ, नंबर 27 स्क्वाड्रन आईएएफ अउरी नंबर 105 हेलीकाप्टर यूनिट के संचालन करेला। एह स्क्वाड्रन सभ में नियमित रूप से सैन्य अभ्यास होला; एकरा अलावा ई लोग बचाव अभियान में सक्रिय रूप से भाग लेला। सेपेकैट जगुआर विमान आ मिल एमआई-17 हेलीकाप्टर इहाँ स्थित बा।
इन्फ्रास्ट्रक्चर
एह हवाइअड्डा पर एक ठो रनवे बाटै जेकरा के 11/29 डेजिग्नेशन दिहल गइल बाटै आ एकर आमाप 9000 x के बाटै। एह हवाइअड्डा पर स्थित टर्मिनल सभसे ब्यस्त समय में 200 यात्री लोगन के सेवा दे सके ला आ एकर एरिया 23,500 वर्ग फीट बाटै।
28 मार्च 2021 के उत्तर प्रदेश के मुख्यमंत्री योगी आदित्यनाथ ₹26.87 करोड़ के लागत से मौजूदा टर्मिनल भवन के बिस्तार के नींव रखलें जे 3440 वर्ग मीटर के इलाका में फइलल बाटै। आगमन हॉल में दू गो कन्वेयर बेल्ट, 10 गो चेक-इन-काउंटर, एस्केलेटर, लिफ्ट, रेस्टोरेंट पहिला मंजिल में एगो अतिरिक्त सुरक्षा होल्डिंग एरिया से लैस ई बिस्तारित टर्मिनल बिल्डिंग पीक आवर में 200 यात्री लोग के संभाल सके ला।
गंगानगर
गंगानगर (Ganganagar) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार गंगानगर के कुल शहरी जनसंख्या 2,24,532 बाटे आ आसपास के उपशहरी इलाका के मिला लिहल जाय तब कुल जनसंख्या 2,50,041 बा। जनसंख्या के हिसाब से ई भारत के 196वाँ शहर बाटे। जनगणना आँकड़ा के मोताबिक एह शहर में लिंगानुपात 859 आ साक्षरता के दर 82.56% बाटे।
मध्य हिमालय
मध्य हिमालय भा बिचला हिमालय, जेकरा के लोवर हिमालयन शृंखला, छोटका हिमालय भा खाली भर हिमाचल भी कहल जाला — भारतीय उपमहादीप के सभसे उत्तरी इलाका सभ में 3,700 से 4,500 मीटर (12,000 से 14,500 फीट ऊँचाई वाली एगो प्रमुख पूरब-पच्छिम परबत श्रेणी हवे।
ई हिमालय परबत के तीन गो प्रमुख्य समानांतर शृंखला में से बिचली हवे - पाकिस्तान के सिंधु नदी से लेके उत्तर में बहुत ऊँच महान हिमालय के समानांतर उत्तरी भारत, नेपाल आ भूटान भर में एकर बिस्तार बा लेकिन भूटान के पुरुब में दुनो श्रृंखला के अलग कइल मुश्किल हो जाला जब ब्रह्मपुत्र नदी के ओर बढ़ल जाय। हिमाचल शृंखला के दक्खिन ओर निचला शिवालिक भा चुरिया श्रृंखला (जेकरा के बाहरी हिमालय कहल जाला) एकरे समानांतर बा।
पीर पंजाल श्रेणी एह बिचला हिमालय के सभसे बड़ श्रेणी हवे जे मुख्य रूप से जम्मू-काश्मीर में पड़े ला। पुरुब ओर बढ़े पर हिमाचल प्रदेश में पड़े वाली धौलाधार, उत्तराखंड के गढ़वाल हिमालय आ अउरी आगे पुरुब जाए पर नेपाल के महाभारत श्रेणी एही बिचला हिमालय के हिस्सा हईं। एकरा बाद ई महान हिमालय के साथे लगभग बिलय हो जाले।
भेदभाव
भेदभाव केहू ब्यक्ति चाहे समूह के ओकरा जाति, धर्म, रंग, नस्ल लिंग वगैरह नियर चीजन के आधार पर ओकरा के अलगा किसिम के माने के बेहवार हवे। आमतौर पर ई निंदा चाहे घिन के भावना के साथे आ नीचा बूझे वाला बेहवार होखे ला। अइसन भेदभाव डाइरेक्ट, इनडाइरेक्ट चाहे इंटरसेक्शनल हो सके ला।
करावलनगर
करावलनगर (Karawal Nagar) भारत के दिल्ली राज्य मे एक ठो शहर बा।
जनसांख्यिकी
साल 2011 के जनगणना अनुसार करावलनगर के कुल शहरी जनसंख्या 2,24,281 बाटे आ आसपास के उपशहरी इलाका के मिला लिहल जाय तब कुल जनसंख्या 2,24,281 बा। जनसंख्या के हिसाब से ई भारत के 197वाँ शहर बाटे। जनगणना आँकड़ा के मोताबिक एह शहर में लिंगानुपात 870 आ साक्षरता के दर 84.01% बाटे।
हेट स्पीच
हेट स्पीच (hate speech) पब्लिक के सोझा दिहल अइसन बयान, भाषण चाहे कौनों कथन भा अभिव्यक्ति होलें जे केहू ब्यक्ति चाहे समाज के कौनों समूह के टारगेट कइ के ओकरे नस्ल, धर्म, लिंग नियर कौनों आधार पर भेदभाव के बढ़ावा देवे लें चाहे ओह ब्यक्ति भा समूह के प्रति निंदा आ घृणा से भरल आक्रामक बयान होखे लें। आम तौर पर ई अइसन बयान होखे लें जिनहन के इरादा कवनो विशेष समूह के प्रति घृणा पैदा करल होखे ला। अइसन बयान सभ के परिणामस्वरूप हिंसा होखले के आशंका हो सके ले।
हेट स्पीच से निपटे खातिर अलग-अलग देसन में अलग किसिम के क़ानून बाड़ें। भारत में कानूनी रूप से एकर कौनों सटीक परिभाषा ना बाटे; भारत सरकार के गृह मंत्रालय के नियुक्त कइल के. टी. विश्वनाथन कमेटी एह मामिला में सख्त कानून बनावे के सलाह दिहले रहल जेह में आइपीसी के धारा 153 सी (बी) आ धारा 505 ए में संसोधन करे के सुझाव सामिल रहे।
मझिला बकुला
मझिला बकुला (Intermediate egret, या छोटा बकुला बै॰:Mesophoyx intermedia) चिरइन के बकुला परिवार के एगो प्रजाति बाटे।
धर्मांधता
धर्मांधता अपना धरम-संप्रदाय में अंधा शरधा होखे के चलते दुसरे धरम के खातिर द्वेष के भावना हवे; अपना धरम आ मजहब के हित के नाँव पर अनुचित काम कइल धर्मांधता हवे।
चार्ल्स डार्विन
चार्ल्स रॉबर्ट डार्विन, (Charles Robert Darwin ; 12 फरवरी 1809 – 19 अप्रैल 1882) एगो अंगरेज प्रकृतिबिज्ञानी, भूबिज्ञानी आ जीव बिज्ञानी रहलें, जिनके क्रमबिकास (इवोल्यूशन) के कांसेप्ट खातिर सभसे ढेर जानल जाला। डार्विन ई अस्थापित कइलेन कि सगरी प्रजाति सभ समय के साथ बिकसित भइल हईं सऽ जबकि सभके एकही सिंगल पूर्वज रहल आ, अल्फ्रेड रसेल वैलक के साथे मिल के छपवावल एगो रचना में, ऊ फाइलोजेनेसिस (शाखा के रूप में जीवन के बिभाजन) के आपन बिचार दिहलें एह शाखाकरण के कारन के रूप में नेचुरल सेलेक्शन आ जिनगी खाती संघर्ष के कारन बतवलें जेकरा चलते ओही किसिम के रिजल्ट होखे ला जइसन कि बनावटी तरीका से बढ़ियाँ नसल पैदा करे खातिर ब्रीडिंग कइल जाला।
जयप्रकाश नारायण अंतराष्ट्रीय हवाईअड्डा
जयप्रकाश नारायण अंतराष्ट्रीय हवाईअड्डा बिहार के राजधानी पटना मे एगो हवाईअड्डा बा। एकर नांव स्वतंत्रता सेनानी जयप्रकाश नारायण के नांव प धइल बाटे। ई भारत के चउदहमा सभ से बिजी हवाईअड्डा हटे। अबहिन एकर बिस्तार काज चलऽता जेवन की २०२१ ले पुराई।
बिस्तार
एकर रनवे ७००० फीट लाम बाटे आ ई पटना चिड़ियाखाना आ फुलवारी शरीफ रेलवे स्टेशन के बीचे बाटे। रनवे पुरुब से १९३७ मीटर आ पक्खिम् से १६७७ मीटर लाम बाटे।
कोइलवर
कोइलवर बिहार के आरा नगर लगे एगो जगह बाटे। ई भोजपुर जिला के सीमा प सोन नदी के आरी प बाटे। एहीजा के कोइलवर पुल भारत के सभ से पुरान रेलवे पुल हटे, अंग्रेजी फिलिम गांधी के शूटिंग मे एह पुल के देखावल बाटे।
छपरा जंक्शन रेलवे स्टेशन
छपरा जंक्शन रेलवे स्टेशन (कोड: CPR) बिहार कर सारन जिला मे एगो रेलवे स्टेशन बाटे।
ऑक्सफैम
ऑक्सफैम (Oxfam) 21 ठे स्वतंत्र चैरिटेबल संस्था सभ के कन्फ़ेडरेशन बाटे जे बैस्विक गरीबी उन्मूलन पर फोकस करे ला, 1942 में ब्रिटेन में संस्थापित भइल आ एकर अगुआई ऑक्सफैम इंटरनेशनल (Oxfam International) करे ला।
मानगो (जमशेदपुर)
मानगो (जमशेदपुर) (Mango Jamshedpur) भारत के झारखंड राज्य में एक ठो शहर बा।
जनसांख्यिकी
साल 2011 के जनगणना अनुसार मानगो (जमशेदपुर) के कुल शहरी जनसंख्या 223805 बाटे आ आसपास के उपशहरी इलाका के मिला लिहल जाय तब कुल जनसंख्या 223805 बा। जनसंख्या के हिसाब से ई भारत के 198वाँ शहर बाटे। जनगणना आँकड़ा के मोताबिक एह शहर में लिंगानुपात 930 आ साक्षरता के दर 85.81% बाटे।
तंजावुर
जनसांख्यिकी
साल 2011 के जनगणना अनुसार तंजावुर के कुल शहरी जनसंख्या 2,22,943 बाटे आ आसपास के उपशहरी इलाका के मिला लिहल जाय तब कुल जनसंख्या 2,90,724 बा। जनसंख्या के हिसाब से ई भारत के 199वाँ शहर बाटे। जनगणना आँकड़ा के मोताबिक एह शहर में लिंगानुपात 1042 आ साक्षरता के दर 91.27% बाटे।
किनपोर्श
किनपोर्श: द सीरीज एगो 2022 के थाई एक्शन रोमांस ड्रामा टेलीविजन सीरीज हवे जे एही नाँव के वेब उपन्यास पर आधारित बाटे जेह में फाकफुम रोमसैथोंग (माइल) आ नट्टाविन वट्टानागीतिफाट (अपो) मुख्य भूमिका में बाड़ें जा। ई सीरीज पोर्श के अनुसरण करे ले काहें सेकी ऊ खुद के किन थीरापन्याकुल द्वारा माफिया अंडरवर्ल्ड में खींचा गइल पावे ला।
कहानी के सार
थीरापन्याकुल माफिया प्रमुख के माझिल बेटा किन थीरापन्याकुल (फाकफुम रोमसैथोंग) अपना निजी अंगरक्षक के रूप में पार्ट टाइम वेटर आ ताइक्वांडो चैंपियन पोर्श किट्टीसावासद (नट्टाविन वट्टनागीतिफाट) के काम पर राखेलें। शुरू में अनिच्छुक पोर्श अपना भाई चेए खातिर सहमत हो जाला काहे सेकी किन ब्लैकमेल आ रिश्वत के खल-खल के हथकंडा अपनावे ला। दुनों जने कए गो बाधा में पड़ जालें आ रोमांटिक रिश्ता में उलझ जालें बिना एह बात के एहसास कइले कि दुनों जने के अपना प्यार खातिर कवन-कवन परेशानी के सामना करे के बा।
चंपारण मीट
चंपारण मीट, जेकरा के अहुना, हांडी मीट अथवा बटलोही भी कहल जाला, बिहार के जिला चंपारण से निकले वाला पकवान हवे। मीट, मने की मांस के सरसों के तेल अवुरी घीव, लहसुन, पियाज, अदरक के मिलजुल पीसल मसाला के पेस्ट के संगे मैरीनेट कईल जाला। माटी क हांड़ी में पाके खाती चढ़ा दिहल जाला आ ओकरा बाद ओकर मुँह गूंथल आटा से नीक से सील कइल जाला। एकरा के लकड़ी के आग के मद्धिम आँच प लहे-लहे पकावल जाला आ खाना बनावे के दौरान लगातार हिलकोरल जाला। सवाद आ खाना बनावे के समय एह बात प निर्भर करेला की मांस कईसन बाटे।
बुलंदशहर
बुलंदशहर (Bulandshahr) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार बुलंदशहर के कुल शहरी जनसंख्या 222519 बाटे आ आसपास के उपशहरी इलाका के मिला लिहल जाय तब कुल जनसंख्या 235310 बा। जनसंख्या के हिसाब से ई भारत के 200वाँ शहर बाटे। जनगणना आँकड़ा के मोताबिक एह शहर में लिंगानुपात 914 आ साक्षरता के दर 77.48% बाटे।
क्रिया-विशेषण
क्रिया-विशेषण चाहे क्रिया विशेषण (adverb; उच्चारण: ऎड्वर्ब) अइसन शब्द होला जे क्रिया, विशेषण, दूसर कवनो क्रिया-विशेषण (आ डेटरमाइनर, क्लाज, प्रीपोजीशन चाहे वाक्य) के अरथ में कुछ बदलाव करे ला (उनहन के मॉडिफ़ाई करे ला)। परंपरागत व्याकरण में एकर सबसे आसान परिभाषा दिहल जाले — अइसन शब्द जे क्रिया के बिसेसता बतावे।
आमतौर प क्रिया-विशेषण कौनों तरीका, जगह, टाइम, बारंबारता, डिग्री, स्तर, निश्चितता के स्तर वगैरह बतावे लें; ई सवाल कइसे, कवना तरीका से, कहाँ, कब, कवना सीमा तक वगैरह के जबाब होखे लें। एह फंक्शन के अंग्रेजी में एडवर्बियल फंक्शन कहल जाला आ ई एकहू शब्द द्वारा पूर हो सके ला चाहे कई शब्द वाला एडवर्बियल फ्रेज भा एडवर्बियल क्लॉज द्वारा पूरा कइल हो सके ला।
भोजपुरी में
भोजपुरी व्याकरण में क्रिया-विशेषण के वर्गीकरण तीन गो आधार से कइल गइल बाटे आ आगे इनहन के उपभेद बतावल गइल बाड़ें:
हिंदी में
आमतौर पर हिंदी व्याकरण में क्रिया-विशेषण के चार गो प्रमुख भेद बतावल जालें: रीतिवाचक, कालवाचक, स्थानवाचक अउरी परिणामवाचक। बाकी आगे इनहनों के कई उपभेद कइल जालें। इनहन के उपभेद नीचे दिहल गइल बाड़ें:
रैदास
रैदास भा रविदास एगो भारत के रहस्यवादी संत, कबि आ रविदस्सिया धरम के संस्थापक रहन। उत्तर प्रदेश, बिहार, गुजरात, महाराष्ट्र, मध्य प्रदेश, पंजाब आ हरियाणा मे इनकरा गुरु मान के बंदना कइल जाला। ई एगो कबि, साधु आ समाज सुधारक रहन। इनकर जनम सन 1377 मे भइल रहे आ इ चमार जात से रहन।
इनकर लिखल बात सभ के गुरु ग्रन्थ साहिब मे जगह दिहल बा। दादुपंथी संप्रदाय के पंच वाणी ओ मे इनकर कबिता सभ के धइल गइल बा। ई ऊंच आ नीच जात के भेद आ मनुवादी बिचार के बिरोध कइलन आ एगो अईसन समाज के कल्पना कइलन जेमे सभ केहू बरोबर होखे।
जिनगी
बिद्वान लोग मानेला जे इनकर जनम 1377 मे भइल रहे आ ई 1528 मे मुअल रहन।
इनकर जनम उत्तर प्रदेश मे बनारस लगे सीर गोबींदपुर नांव के एगो गाँव मे भइल रहे। इनकर जनम अस्थान के रविदास जनम अस्थान कहल जाला। इनकर माई के नांव माता कलसन रहे आ बाबूजी के नांव संतोख दास रहे। इनकर बाबू माई चाम के काम करत रहन, माने ई लोग चमार जात से रहे जेवन की एगो नान जात हऽ आ एकरा अछुत मानल जाला। भले इनकर काज चाम के रहे बाकिर इनकर ढेर समय गंगा तिरे बितत रहे जेहर ई आध्यात्मिक कविता लिखत रहन। आगे चलिके इनकर सूफि साधु लोग जोरे संघत भइल।
इग्रेटा सैक्रा
इग्रेटा सैक्रा (Pacific reef heron, बैज्ञानिक नाँव:Egretta sacra) चिरइन के बकुला परिवार के एगो प्रजाति बाटे। एकरे निवास क्षेत्र के बिस्ता भारत, दक्खिन पूर्ब एशिया, पूर्ब एशिया, पॉलिनेशिया, ऑस्ट्रेलिया, तस्मानिया आ न्यूजीलैंड में बाटे।
काँखि
काँख (चाहे बगल) मानव शरीर पर जहाँ बाँह कंधे से जुड़े ला ओही जोड़ के नीचे वाला हिस्सा हवे। एह में बाँह के नीचे पसेना निकाले वाली ग्रंथि भी होखे लीं। मानव जाती में शरीर के गंध सभसे ढेर कांखी से पता चले ला आ ई गंध फेरोमोन पदार्थ के रूप में काम करे ले जे समागम के समय महत्व के भूमिका अदा करे ला। काँख-संबंधी हिस्सा शरीर की गंध खाती जननांग क्षेत्र ले ढेर महत्वपूर्ण बुझाला।
काँख क्षेत्र गुदुरावन खाती संवेदनशील होखे ला आ इहाँ नौछेड़ उमिर से शुरू हो के आदमी आ औरत दुनों के शरीर में बार जाम जाला। औरत सभ एह बार के लगातार हटावत रहे लीं।
भारतीय पनकउआ
भारतीय पन कउआ (Indian cormorant, बै॰:Phalacrocorax fuscicollis) चिरइन के एगो प्रजाति बाटे।
मुख्य रूप से ई प्रजाति भारत के अंदरूनी पानी के स्रोत के आसपास पावल जाले। हालाँकि, एकर निवास क्षेत्र के बिस्तार पच्छिम में सिंध प्रांत से ले के पूरुब में थाईलैंड आ कंबोडिया ले बाटे।
क्रिप्टोकरेंसी
क्रिप्टोकरेंसी (cryptocurrency) चाहे क्रिप्टो करेंसी बाइनरी डेटा के अइसन तरीका से डिजाइन कइल कलेक्शन हवे जेकरा के आर्थिक लेनदेन के जरिया के रूप में इस्तेमाल कइल जा सके ला।
बिहार में धरम
बिहार के मुख्य धरम हिंदू (८३%) आ मुसलमान (१७%) बाटे। अउरी सभ धरम के लोग एहिजा काम मात्रा मे बाटे। बिहार बौद्ध धर्म, जैन धर्म आ सिख धर्म ला पब्बितर जगह बाटे।
वायुमंडल (सामान्य)
वायुमंडल, अंग्रेजी में एटमॉस्फियर, कवनों आकासी पिंड के चारों ओर ओकरे गुरुत्वाकर्षण के कारण लपटाइल गैसीय परत होला। जवना ग्रह भा उपग्रह के आकार अतना बड़ होला कि ऊ अपने गुरुत्व से गैस के अपना चारो ओर लपेटले रह सकें, उन्हना के वायुमंडल पावल जाला।
मेसा
मेसा (mesa, उच्चारण: मॆसा; स्पैनिश आ पुर्तगाली शब्द, अरथ: मेज चाहे टेबल) एक किसिम के थलरूप हवे जेह में जमीन के कटाव अइसन होखे ला कि सपाट ऊपरी हिस्सा वाला ऊँच हिस्सा बचे ला जेकर किनारा एकदम खड़ा ढाल (क्लिफ) वाला होला। अक्सर ई अइसन इलाका में बने ला जहाँ चट्टान के कड़ेर परत ऊपर होखे आ ई अपना नीचे वाला हिस्सा के टोपी नियर सुरच्छा करे। मॆसा के छोट रूप जेह में ई गोल पहाड़ी नियर होला जेकरे चोटी पर सपाट छोट टोपी नियर हिस्सा होखे ला, बुटी (butti) कहाला।
मेसा के निर्माण अक्सर पठारी इलाका में होला आ ई चट्टान के टूटन अ कटाव चाहे खरोह से बने वाला थलरूप हवे। ज्वालामुखी से निकलल लावा के परत के ऊपरी टोपीदार हिस्सा वाला मेसा भी पावल जालें।
उलूबेरिया
उलूबेरिया (Uluberia) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार उलूबेरिया के कुल शहरी जनसंख्या 2,22,240 बाटे आ आसपास के उपशहरी इलाका के मिला लिहल जाय तब कुल जनसंख्या 2,22,240 बा। जनसंख्या के हिसाब से ई भारत के 201वाँ शहर बाटे। जनगणना आँकड़ा के मोताबिक एह शहर में लिंगानुपात 951 आ साक्षरता के दर 80.03% बाटे।
जुआ
जुआ कौनों खेल भा घटना के अनिश्चित परिणाम में से कौनों एगो पर दाँव लगावल हवे जेह में सीधे रूपया-पइसा चाहे अउरी कवनो कीमती जिंस के दाँव पर लगावल जाला ताकि घटना भा खेल के परिणाम आवे पर जीत हासिल होखे।
मॉरीशस के राष्ट्रीय फुटबॉल टीम
मॉरीशस के राष्ट्रीय फुटबॉल टीम मॉरीशस फुटबॉल फेडरेशन के ऑफिसियल टीम बा जे फीफा के प्रतियोगिता मे मॉरीशस के प्रतिनिधित्व करेला।
टोरंटो
टोरंटो (Toronto) चाहे टोरोंटो कनाडा में एगो शहर हवे आ इहाँ के ओंटेरियो प्रांत के राजधानी हऽ। 2016 के जनगणना में इहाँ के कुल आबादी 27,31,571 रहल आ एह तरीका से ई कनाडा के सभसे बड़ शहर हवे आ उत्तर अमेरिका के चउथा सभसे बड़ शहर हवे। ई शहर बिसाल झीलन सभ में से एक, सभसे छोटकी, ओंटेरियो झील के किनारे बसल बाटे।
ई इंटरनेशनल बिजनेस, फाइनेंस, कला आ संस्कृति के सेंटर हवे आ दुनियाँ के सभसे बहुसांस्कृतिक आ कास्मोपॉलिटन शहर के रूप में पहिचानल जाला।
आत्मकथा
आत्मकथा (autobiography, ऑटोबायोग्राफी) आपन खुद के जिनगी के बारे में खुदे लिखल जीवनी होला। आमतौर पर ई नॉन-फिक्शन रचना होखे ले, हालाँकि, कबो-काल्ह ई आत्मकथात्मक गल्प के रूप में भी हो सके ले, जइसे कि आत्मकथात्मक उपन्यास।
आत्मकथा संस्मरण से मिलत-जुलत बाकी एकरा से अलग किसिम के रचना होला काहें से कि संस्मरण में लेखक अपने आसपास के वातावरण भा अन्य लोगन के बर्णन करे लें जबकि आत्मकथा के केंद्र में खुद लेखके के जिनगी होखे ला। आत्मकथा ब्य्क्तिपरक होखे लीं आ लेखक जान के कुछ तथ्य लुकवा सके लें चाहे कुछ मात्रा में झूठ बर्णन क सके लें। एही कारन इतिहासकार लोग आत्मकथा में लिखल बिबरन के पुष्टी अन्य स्रोत के करे के कोसिस करे ला।
कटनी
कटनी (Murwara) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार कटनी के कुल शहरी जनसंख्या 2,21,883 बाटे आ आसपास के उपशहरी इलाका के मिला लिहल जाय तब कुल जनसंख्या 2,21,883 बा। जनसंख्या के हिसाब से ई भारत के 202वाँ शहर बाटे। जनगणना आँकड़ा के मोताबिक एह शहर में लिंगानुपात 924 आ साक्षरता के दर 85.91% बाटे।
यूरो चीन्हा
यूरो चीन्हा (€) यूरोजोन के करेंसी यूरो खातिर करेंसी चीन्हा हवे। यूरोजोन के अलावा कुछ अउरीयो देस जइसे कि कोसोवो आ मोंटेनीग्रो एकतरफा रूप से यूरो के ऑफिशियल करेंसी के दर्जा देवे लें। ई चीन्हा यूरोपियन कमीशन द्वारा 12 दिसंबर 1996 के पब्लिक के सोझा रखल गइल आ एह में रोमन अच्छर E (चाहे एप्सिलॉन) ख़ास तरीका के इस्टाइल में बनल बाटे जेह में बीचा के पट कटाव दू गो लाइन के हवे जबकि आमतौर पर ई लिखे में एकही लाइन से काटल जाला।
संभल
संभल (Sambhal) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार संभल के कुल शहरी जनसंख्या 220813 बाटे आ आसपास के उपशहरी इलाका के मिला लिहल जाय तब कुल जनसंख्या 220813 बा। जनसंख्या के हिसाब से ई भारत के 203वाँ शहर बाटे। जनगणना आँकड़ा के मोताबिक एह शहर में लिंगानुपात 907 आ साक्षरता के दर 48.28% बाटे।
कानून
क़ानून (Law) चाहे अइन नियम सभ के सिस्टम हवे जवन समाज आ सरकार द्वारा बनावल जालें आ लागू कइल जालें ताकि बेहवार के नियमबद्ध कइल जा सके। क़ानून के सिस्टम कौनों समुदाय भा एकरे सदस्य एकल ब्यक्ति के नियमित आ नियंत्रित करे ला, जवना तरीका से राज्य (स्टेट) अइसन चाहे। राज्य द्वारा लागू कइल जाये वाला कानून आमतौर पर राज्य के बिधायी संस्था (जइसे कि संसद) द्वारा बनावल जालें; एकरे अलावा सिंगल बिधेयक के रूप में, कार्यपालिका (एक्सीक्यूटिव) के डिक्री के रूप में या न्यायपालिका के फैसला के रूप में भी हो सके लें जिनहन के पालन लोगन द्वारा कइल सुनिश्चित कइल जाला।